Eline Thorp

Eline Thorp Steffensen (født 1993) er en norsk sanger og låtskriver fra Hamarøy i Nordland. Hun fikk nasjonal oppmerksomhet da hun ble kåret til ukas Urørt i i NRK i 2011. Samme år spilte hun på festivaler som by:Larm, Hove-, Slottsfjell- og Buktafestivalen. 

I 2013 slapp Eline Thorp sin første singel, «The Game», som også fikk tilhørende musikkvideo. I januar 2014 slapp hun debutalbumet sitt, Mirror's Edge, på plateselskapet Beyond Records. Albumet fikk svært gode anmeldelser, og fikk blant annet terningkast fem av VGs Stein Østbø.

I 2023 deltok Thorp i Melodi Grand Prix med sangen «Not Meant to Be». Hun dukket opp i den tredje semifinalen, gikk videre til finalen hvor hun ble nummer seks.

Mirror's Edge

Eline Thorps album Mirror's Edge ble utgitt i . Ei tid før slippet av albumet kom den første singelen, «The Game», med musikkvideo regissert av Christina Lande.Avisa Nordland 14. januar 2014 Dernest fulgte «Winter Dust». Mirror's Edge ble tilgjengelig 31. januar 2014, mens offisiell slippkonsert for albumet var på John Dee 5. mars. Utøvere på albumet var Eline Thorp og hennes faste band, med hjelp av Petter og Kristoffer Nohr Unstad fra Kråkesølv.Avisa Nordland 29. januar 2014 Albumet ble distribuert av Musikkoperatørene.

Kritikken startet i Nordlys som endte opp på terningkast 4. Helhetsproduktet var spennende, musikken og låtskrivingen var kompleks og framføringen overraskende moden. Samtidig var det et debutalbum i den forstand at artisten prøvde «seg på for mye på en gang». Det var «noe uforløst over det». Dermed endte artisten i et «ingenmannsland mellom Susanne Sundfør og Ingrid Olava».Albumanmeldelse av Rikke Lange, Nordlys 29. januar 2014 Fredrik Wandrup i Dagbladet var inne på det samme: «Hun prøver ut mange mulige veier på dette albumet, som må kunne sies å innfri forventningene. Men som også spenner dem i forhold til hvilke valg Thorp vil gjøre i fortsettelsen». Sterke punkter var Thorps «mektige og fleksible stemme» og et distinkt lydbilde.Albumanmeldelse av Fredrik Wandrup, Dagbladet 31. januar 2014 Adresseavisen roste særlig stemmen. Sammen med lydbildet var den «lett å fascineres av», grunnet den «uvanlige stemmeprakt» Thorp var i besittelse av. Også her ble det en firer, fordi albumet alt i alt ble litt anonymt, lite minneverdig og vekte litt for lite følelser hos kritikeren.Albumanmeldelse av Sarah Winona Sortland, Adresseavisen 30. januar 2014 Samme nivå la Gaffa.no seg på, hvor det het at Thorp «leverer... nesten».Albumanmeldelse av Eskil Olaf Vestre, Gaffa.no 29. januar 2014

Bedre var kritikken i VG, hvor Stein Østbø ga terningkast 5 til Mirror's Edge. Vokalen til Thorp avslørte «en markant tyngde i stemmebåndene og en lokkende, sensuell snert som avslører både elastisitet og personlighet». Musikken var «leken, melankolsk og selvsikker med sterkt og dunkle elektroniske understrømmer». Lokalt i Nordland ble også kritikken god, for et album som var på sitt beste etter fire–fem gjennomhøringer. Det skyldtes god produksjon, samt en troverdig artist som fikk fram «sjel, nerve og identitet» på Mirror's Edge.Albumanmeldelse av Rune Slyngstad, Avisa Nordland 31. januar 2014. Sto også på trykk i Rana Blad og Fædrelandsvennen Hamar Arbeiderblad sluttet seg til med terningkast 5 og roste Thorp for å være en «helhetlig artist», og albumet for å være «luftig, spenstig og dynamisk».Albumanmeldelse av Svein Erik Løberg, Hamar Arbeiderblad 6. februar 2014

Sporliste
 «Friendly Enemy» - 3:36
 «The Game» - 5:11
 «You» - 3:34
 «Old Man» - 4:39
 «Violence Done Well» - 3:53
 «In And Out of Reach» - 4:44
 «Winter Dust» - 3:10
 «Holly Pond Fireflies» - 3:50
 «Good Night Waltz» - 4:41

 Diskografi 
 2013: «The Game» (singel), Beyond Records
 2014: Mirror's Edge (album), Beyond Records
 2014: «Winter Dust» (singel), Beyond Records
 2014: «Violence Done Well» (singel), Beyond Records
 2023: «Not Meant to Be» (singel)
 Referanser 

 Eksterne lenker 


Kategori:Norske låtskrivere
Kategori:Norske sangere
Kategori:Personer fra Hamarøy kommune
Kategori:Deltakere i Melodi Grand Prix 2023
Kategori:Fødselsdato ikke oppgitt